CELEX: 62017TN0641
Language: et
Date: 2017-09-20 00:00:00
Title: Kohtuasi T-641/17: 20. septembril 2017 esitatud hagi – Ferri versus EKP

13.11.2017   
            
            
               ET
            
            
               Euroopa Liidu Teataja
            
            
               C 382/57
            
         20. septembril 2017 esitatud hagi – Ferri versus EKP
   (Kohtuasi T-641/17)
   (2017/C 382/70)
   Kohtumenetluse keel: itaalia
   
      Pooled
   
   
      Hageja: Claudio Ferri (Rooma, Itaalia) (esindaja: advokaat A. Campagnola)
   
      Kostja: Euroopa Keskpank
   
      Nõuded
   
   Hageja palub Üldkohtul tuvastada, et teostatud ei ole järelevalvet, mis aktiveeriti 24. märtsi 2017. aasta teatisega, mille kohta märkis EKP pädev teenistus pärast asjakohast kirjavahetust, et ta ei pidanud seda ette nägema, leides, et küsimus on asjakohane nii enesekaitse kui järelevalve kohustuse aspektist, puudutades Itaalia pankade tegevuse järelevalve standardite vastuvõtmist.
   
      Väited ja peamised argumendid
   
   Hagi põhjenduses leiab hageja, et Euroopa Keskpank ei ole täitnud oma järelevalve kohustust seetõttu, et:
   
               —
            
            
               ta ei ole võitnud viivitamatult vastu 2015. aasta seadusandliku dekreedi nr 72 rakendusnorme ja seejärel mitte kohaldanud 1993. aasta seadusandlikku dekreeti nr 385, mida on peetud kohaldatavaks ühele teisele tegevusele tulenevalt Banca Italia poolt nimetatud rakendussätete vastuvõtmata jätmisest.
            
         
               —
            
            
               ta ei ole nõudnud Banca Italialt õigusnormide, mis käsitlevad karistuste kohaldamist puudutavaid vaidlusi, muutmise algatamist riigi süsteemis.
            
         
               —
            
            
               ta on jätnud järelevale teostamata selle üle, kas pangandussüsteemi tõhususe hindamise kriteeriumid on sobivad, arvestades, et praegu on need väga keerukate ja tugevalt struktureeritud krediidiasutuste osas kindalt piiratud ilma paindlikkuseta või tegeliku hinnanguta.
            
         
               —
            
            
               kriteeriumid, mille alusel hinnati Banca di Credito Cooperativo di Frascati kohasust, on ebausaldusväärsed, arvestades, et need kriteeriumid on selgelt kehtestatud ja kohandatud selleks, et hinnata keerukate ja tugevalt struktureeritud krediidiasutuste kohasust.